રશિયા યુરોપ સાથે જમીનથી જોડાયેલું છે એટલે અમેરિકાની આગેવાનીમાં નાટો દેશોમાંથી જમીન માર્ગે હુમલો થઈ શકે. ચીન પર અમેરિકાએ કોઈક કારણસર હુમલો કરવાનો થાય તો દરિયાઇ માર્ગે જ થાય. તેથી ચીન દરિયાઇ તાકાત વધારી રહ્યું છે. તે દક્ષિણ ચીન સમુદ્રમાં સંપૂર્ણપણે કબજો જમાવી રહ્યું છે. નવા કૃત્રિમ ટાપુ બનાવીને ત્યાં હવાઇમથકો ઊબા કરી રહ્યું છે. દક્ષિણ ચીન સમુદ્રના મુદ્દે ચકમક ઝરે ત્યારે જ ચીનની અસલી લશ્કરી તાકાતનો અણસાર દુનિયાને અને અમેરિકાને મળવાનો છે.